Gåderne i et Escape Room spil kan opdeles enten i et serielt eller parallelt gådeflow. I det serielle gådeflow kommer gåderne en efter en som perler på en snor. Effekten herved er at det bliver nemmere for deltagerne at overskue gåderne, og derved typisk også kan nå flere gåder i løbet af spilletiden, fordi de ikke bruger tid på uaktuelle rekvisitter eller spor. Ulempen er at det er sværere at involvere flere spillere samtidigt, så det er mest oplagt til spil for få deltagere, eller alternativt kræver det et gåde-design der involvere mange samtidigt. Et parallelt spil derimod kan involvere mange spillere samtidigt, for de kan samarbejde om at løse flere gåder samtidigt. Til gengæld kan et parallelt gådeflow kræve mere af deltagerne, så de sorterer i relevant information.